**ЧЕКЛИСТА**

**за мобилност студената у оквиру КА 103**

1. **Конкурисање на online систему MOBION**, [https://mobion.bg.ac.rs/erasmus+/how-to-apply/ka103/required-documents-](https://mobion.bg.ac.rs/erasmus+/how-to-apply/ka103/required-documents-ka103-outgoing-students)**[ka103](https://mobion.bg.ac.rs/erasmus+/how-to-apply/ka103/required-documents-ka103-outgoing-students)**[-outgoing-students](https://mobion.bg.ac.rs/erasmus+/how-to-apply/ka103/required-documents-ka103-outgoing-students)
2. Обавезе **након конкурисања**
3. Обавезе **током и на крају** мобилности
4. Обавезе **након повратка у Београд**

**Драги студенти,**

Можда нису свима јасна упутства на online систему МOBION, тако да сам покушала да вам у етапама објасним које су ваше обавезе.

1. **Конкурисање на online систему MOBION**, <https://mobion.bg.ac.rs/erasmus+/how-to-apply/ka103/required-documents-ka103-outgoing-students>. Мора да се поштују конкурсни рокови и **продужења конкурса нису могућа**, пошто треба да се испоштују и рокови на партнер универзитету.

* Можете да конкуришете на Мобион на **највише два отворена конкурса**, с тим што ћете на крају конкурса у договору са координатором факултета да се одлучите за један страни универзитет, где ћете бити номиновани.
* Потребна **документација** за конкурисање, која треба да се преведе од **стране судског тумача (гледајте да буде судски тумач за одређене националне језике у чију земљу одлазите**):

**Диплома основних студија и додатак дипломе** (за студенте Мастер и докторских студија)

**Диплома мастер студија** (за студенте докторских студија)

Уколико је неко студент основних студија, не треба да прилаже диплому средње школе, већ је довољан само транскрипт оцена са испитима, које је положио до тренутка конкурисања.

**Транскрипт оцена** (Потврда о положеним испитима)

**Биографија** (на енглеском језику или националном језику државе у коју одлазите)

**Мотивационо писмо** (на енглеском језику или националном језику државе у коју одлазите)

**Доказ о знању језика** (дипломе из школа страних језика или други докази да владате језиком, на којем ћете слушати наставу)

**Позивно писмо** од стране ментора стране институције (**само за студенте докторских студија)**

**Слика**

**Ерасмус+ Уговор о учењу**, чији **формулар** можете да скинете са платформе Mobiona: <https://mobion.bg.ac.rs/erasmus+/how-to-apply/ka103/required-documents-ka103-outgoing-students>

Ерасмус+ Уговор о учењу треба да попуните у **два оригинална примерка** у договору са координатором вашег факултета.

**Листу предмета на страној институцији** треба **самостално** да потражите и да одабране предмете договорите са координатором вашег факултета. Потребно је да унесете **минимум 19 ЕЦТС бодова**, а пожељно је и више бодова.

**Ерасмус+ Уговор о учењу потписује координатор вашег факултета**.

**Предмете, које сте одабрали у оквиру Ерасмус+ Уговорао учењу и које је координатор факултета потписао, биће признати након вашег повратка са мобилности.**

**Ерасмус+ Уговор о учењу** треба да **понесете у два оригинала на страни универзитет на потпис** и да оба примерка вратите у оригиналу након повратка са мобилности.

* **Број пасоша, датум издавања и датум важења пасоша**
* Уколико укупни **приходи у вашем домаћинству** износе **мање од 108.292,00 РСД** (приходи родитеља), доставите **Потврду о укупном приходу** домаћинства ваши родитељи треба да прибаве у општини, управи прихода или другој институцији (место издавања потврде зависи од града до града у Србији). **Потврда не треба да се преводи на страни језик.**

Ако сте доставили ову потврду, потребно је да попуните и потпишете **Декларацију**, чији **формулар** можете да скинете са платформе Mobiona:

<https://mobion.bg.ac.rs/erasmus+/how-to-apply/ka103/required-documents-ka103-outgoing-students> .

Потребно је и да доставите **скенирану личну карту.**

**Студенти, који су прибавили ову потврду и који су у неповољнијем социо-економском статусу, имају право на додатних 200 Еур стипендије.**

* **Прва страна факултетског индекса** (лева и десна страна индекса када га отворите, треба да се види и слика)

1. **Обавезе након конкурисања** обухватају следеће:

* Након што сте успешно аплицирали на платформи Mobion, након истека конкурсног рока координатор вашег факултета ће извршити рангирање свих пријављених кандидата и послаће Ректорату/Сектору за међународну сарадњу листу са одабраним кандидатима на проверу и даљу обраду.
* Одабрани студенти ће бити званично номиновани страном партнеру од стране Сектора за међународну сарадњу у Ректорату УБ.
* Сви номиновани студенти ће након званичне номинације да буду упознати од стране **Марине Јовановић из Сектора за међународну сарадњу**, о обавези **online тестирања језика**, на којем ће пратити наставу и полагати испите на страном универзитету. Линк са упутствима о **онлине тестирању (ОСЛ)** ће свим номинованим кандидатима бити благовремено достављен и полагање у овом тренутку, као и током мобилности, представља **обавезу**. Након полагања online теста добићете **OSL Certificate**.
* Уколико номиноване студенте страни партнер прихвати, студенти ће добити **Прихватно писмо (Acceptance letter).**
* Након тога су студенти у обавези да прибаве следећу наредну документацију и да је прикаче на online платформу Mobion **у оквиру своје апликације**:
* Прихватно писмо **(Acceptance letter)**
* **Банкарске инструкције** (отворите девизни рачун у било којој банци у Србији и нагласите за уплате у ЕУР, а одмах након тога тражите да вам дају банкарске инструкције за ЕУР)
* **Здравствено осигурање (**можете да будете осигурани преко својих родитеља и у том случају се осигурање потражује у Фонду за здравствено осигурање у Београду на период до 6 месеци боравка или можете да узмете здравствено осигурање и код приватних осигуравајућих друштава у Београду). Молим да здравствено осигурање укључује што већи пакет здравствених услуга, укључујући Covid19, јер је плаћање услуга изван полисе осигурања веома скупo у иностранству)
* **OSL Certificate**
* **Потврда о укупном приходу** домаћинства
* Након што сте прикачили горе наведену документацију на своју апликацију на Mobionu, позваће вас Марина Јовановић да дођете у Ректорат да потпишете **Уговор о стипендирању** (**Grant Agreement**), који ћете, такође, након потписивања прикачити на вашу апликацију на Мобиону. Понећете са собом и **Потврду о укупном приходу домаћинства у оригиналу,** коју ћете предатиМарини Јовановић. Колегиница Марина Јовановић ће вам издати и додатну потврду о висини стипендије, коју траже амбасаде приликом аплицирања за визу.
* **Када завршите све горе наведене неопходне административне обавезе**, молим да погледате сајтове амбасада земље у коју путујете и да прибавите евентуално додатно тражену документацију, као и да детаљно погледате да ли је неопходно online заказивање за термин аплицирања **за студенску визу**. **Молим да што пре завршите све претходне обавезе, јер аплицирање за визу може да траје и дужи период, а не смете да касните на почетак семестра на страном универзитету.** Тражите визу и неколико дана раније од почетка семестра, јер ћете и на страном универзитету да обављате одређене административне послове. **Послове у вези аплицирања за студентску визу искључиво САМОСТАЛНО обављате.**
* **Амбасада ће Вам за аплицирање за визу тражити сигурно и доказ да сте обезбедили смештај у иностранству. Смештај, здравствено осигурање и превоз су ставке, које сваки студент САМОСТАЛНО треба да прибави и изврши.**
* Највероватније да ће један од услова амбасаде да буде да имате **доказ о смештају** у иностранству, тако да ову обавезу морате да завршите одмах након што сте добили Прихватно писмо од страног универзитета. Исто тако ће вам амбасада тражити и **повратну карту**. **Молим да бирате поуздане превозне начине и смештај, јер треба да сачувате рачуне о превозу и да сте платили смештај (може и уговор о рентирању стана, собе, смештаја у студентском дому).**

1. Обавезе **током и на крају** мобилности обухватају следеће:

* На Mobionu можете да скинете **формулар** **Confirmation of arrival/departure** (пожељно да формулар скинете у Србији пре одласка на пут). Формулар се састоји из два дела:

**Првог дана вашег одласка на страни универзитет**, представник страног универзитета треба да вам попуни први део – **Confirmation of arrival**. Тај први део ћете скенирати или сликати и поставити на своју апликацију на Mobionu, како би Марина Јовановић одмах кренула да вам припреми уплату прве месечне стипендије на ваш девизни рачун. Потврду пошаљите додатно на њен мејл [marina.jovanovic@rect.bg.ac.rs](mailto:marina.jovanovic@rect.bg.ac.rs) и на мејл [kostrm@rect.bg.ac.rs](mailto:kostrm@rect.bg.ac.rs) .

Други део **Confirmation of arrival/departure** представник страног универзитета попуњава **последњег дана вашег боравка на страном универзитету**. На исти начин треба да закачите потврду на вашу апликацију на Мобиону, како би се обрачунао последњи део ваше стипендије.

* Уколико током ваше мобилности дође до неких измена у избору предмета, треба да припремите **нов Ерасмус+ Уговор о учењу** у **два оригинална поримерка**, који ће на крају ваше мобилности да потпишу сви учесници (координатор вашег факултета на УБ и координатор на страном универзитету).
* Треба да причачите на вашу апликацију на Mobionu **скениране рачуне са одлазног пута из Београда ка страном одредишту** (авионска карта, boarding card,рачун о другом начину превоза).
* На крају мобилности је потребно и да вам представник страног универзитета потпише **Certificate of attendance** (пожељно да формулар скинете у Србији пре одласка на пут са платформе Mobion).

**Оригинале целокупно тражених потврда треба донети након повратка са мобилности у Београд, Сектору за међународну сарадњу, Марини Јовановић.**

1. Обавезе **након повратка у Београду** обухватају следеће, како бисте добили последњи обрачун месечне стипендије:

* **Ерасмус+ Уговор о учењу** у **два оригинална примерка**, уредно потписана од стране координатора факултета УБ и координатора страног универзитета.
* **Транскрип оцена (Потврда о испитима),** издат на страном универзитету, који обухвата ваш учинак током мобилности. Овај транскрипт треба прикачити на вашу апликацију на Mobionu, а оригинал треба предати Студентској служби на вашем факултету ради признавања испита.
* **Потврду о признавању учинка на страном универзитету**, издату на вашем матичном факултету УБ добијате након што сте доставили претходно наведени транскрипт свом матичном факултету, треба да прикачите на Mobion, а орогинал потврде донети **Марини Кострици** из **Сектора за међународну сарадњу**, да би могла да је пошаље страном универзитету.
* Донети **оригинал Certificate of attendance** колегиници **Марини Јовановић**.
* Донети **оригинале свих рачуна** (одлазног и долазног пута) колегиници **Марини Јовановић.** То су рачуни о превозу (авио карта, boarding card, рачуни других начина превоза до/од одредишта), рачуни за смештај, уговор о рентирању смештаја.
* Обавезно попуњавање EU **ONLINE SURVEY**. Линк за попуњавање упитника ће вам бити достављен на ваш мејл који сте навели у Уговору о учењу. Упитник се попуњава **у року од 5 дана** од тренутка достављања на мејл и без попуњеног упитника последња исплата се неће извршити.

* Достављање **FEEDBACK формулара** о утисцима целокупног процеса Erasmus+ мобилности, Сектору за међународну сарадњу, на мејл Марине Кострице, [kostrm@rect.bg.ac.rs](mailto:kostrm@rect.bg.ac.rs) .

У наставку можете да видите **износе стипендија по земљама**, у које одлазите:

|  |  |
| --- | --- |
| **Host country** | **Per month** |
| Denmark, Finland, Iceland, Ireland, Luxembourg, Sweden, United Kingdom, Liechtenstein, Norway | **520 EUR** |
| Austria, Belgium, Germany, France, Italy, Greece, Spain, Cyprus, Netherlands, Malta, Portugal | **520 EUR** |
| Bulgaria, Croatia, Czech Republic, Estonia, Latvia, Lithuania, Hungary, Poland, Romania, Slovakia, North Macedonia, Slovenia, Turkey | **470 EUR** |

**Не добија се додатни посебан износ за превоз, смештај и здравствено осигурање.**

Студенти са неповољним социо-економским статусом, то јест уколико су приложили потврду о укупним приходима родитеља, који не прелаѕе износ од **108.292,00 РСД**, имају право на **додатних 200 ЕУР:**

* Уколико укупни **приходи у вашем домаћинству** износе **мање од 108.292,00 РСД** (приходи родитеља), доставите **Потврду о укупном приходу** домаћинства ваши родитељи треба да прибаве у општини, управи прихода или другој институцији (место издавања потврде зависи од града до града у Србији). **Потврда не треба да се преводи на страни језик.**

Ако сте доставили ову потврду, потребно је да попуните и потпишете **Декларацију**, чији **формулар** можете да скинете са платформе Mobiona:

<https://mobion.bg.ac.rs/erasmus+/how-to-apply/ka103/required-documents-ka103-outgoing-students> .

Потребно је и да доставите **скенирану личну карту.**